Dooie koei veroorsaak ongeluk | Maroela Media
Dooie koei veroorsaak ongeluk
Die ongelukstoneel nadat 'n motoris vir 'n dooie koei in die pad uitgeswaai het. (Foto: Verskaf)
Verskeie mense is beseer toe die bestuurder van 'n ligte motorvoertuig uitgeswaai het vir 'n dooie koei in die pad net voor Port Edward in KwaZulu-Natal. Die insittendes moes met kake van die lewe uit die voertuig bevry word.
Netcare 911 het Maandag net ná 23:00 gereageer op inligting oor 'n botsing op die R61 aan die Suidkus. "Volgens inligting tot ons beskikking lyk dit of die bestuurder van die voertuig uitgeswaai het om te keer dat hy 'n dooie koei in die pad tref. In die proses het hy beheer van die voertuig verloor," sê Shawn Herbst, woordvoerder van Netcare 911.
Die voertuig, met ses insittendes, het teen 'n skuinste langs die pad tot stilstand gekom. Volgens Herbst is een persoon ernstig beseer, drie persone het matige beserings opgedoen en nog twee insittendes het minimale beserings opgedoen.
"Die brandweer- en reddingsdienste het kake van die lewe gebruik om die mense uit die voertuig te bevry en die pasiënte is op die toneel behandel," sê Herbst.
Nadat hulle op die toneel gestabiliseer is, is al ses pasiënte met 'n private ambulans na 'n hospitaal geneem vir verdere behandeling.
motorongeluk port edward
US-werker sien sewe rektore kom en gaan
Dokters in hof ná seun se dood
Ek wil net gou uitvind hoe pas 6 mense in 'n ligte motorvoertuig
Ja, wil ek ook weet, want daar is net 3 sitplek gordels op die agterste sitplek. Maar jong, sommige mense steur hulle mos nie aan dit nie. Wetteloos is aan die orde van die dag.
Deesdae loop die beeste ook mos oral net waar hul wil. Het die wet verander dat boere en eienaars van beeste hul beeste moet binne heinings hou? In di verlede is hul net uit di pad gejaag en op di plek doodgeskiet.
Wat soek dooie koei in pad? Hoekom is hy nie dood in sy eie afgekampe kamp? Te veel "bos beeste" in SA deesdae maar tog sal daar eerder diere geslag word in hul eie kampe (al behoort hul nie eens aan die slagters nie)!
Daardie koei as dit dieselfde bruin een is, is gereeld deur die dag daar im die pad. Moes ook al uitswaai geen oppasser naby, het vanoggend die merke gesien en gewonder wat het gebeur.